Kahe nädala eest, koondise esimesel treeningupäeval kinnitas Kangur meediale, et allkirjad tema lepingul on all, kuid rohkemat pole lubatud rääkida, kuni klubi teeb asja ametlikult teatavaks. Erinevate Itaalia meediakanalite varasemate teadete kohaselt on Kangur sõlminud kolmeaastase lepingu maa meistri Siena Montepaschiga ja ta laenatakse esimeseks aastaks Varese Cimberiosse, kus mees mängis ka eelmisel hooajal. Eelmise nädala lõpus kirjutas Varese  korvpalliportaal, et Kanguri asjus on hetkel vaikus. Lisati, et eestlane käib Sienas arstlikus kontrollis ning kaks klubi täpsustavad omavahel veel vaid teatud laenuga seonduvaid asjaolusid.